CELEX: 32017R0376
Language: fi
Date: 2017-03-03 00:00:00
Title: Komission delegoitu asetus (EU) 2017/376, annettu 3 päivänä maaliskuuta 2017, delegoidun asetuksen (EU) 2016/921 muuttamisesta kyseisen asetuksen 2 kohdan 4 artiklan nojalla ilmoitettujen käyttämättömien määrien uudelleenjakamisen osalta

4.3.2017   
            
            
               FI
            
            
               Euroopan unionin virallinen lehti
            
            
               L 58/8
            
         KOMISSION DELEGOITU ASETUS (EU) 2017/376,
   annettu 3 päivänä maaliskuuta 2017,
   delegoidun asetuksen (EU) 2016/921 muuttamisesta kyseisen asetuksen 2 kohdan 4 artiklan nojalla ilmoitettujen käyttämättömien määrien uudelleenjakamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 219 artiklan 1 kohdan yhdessä sen 228 artiklan kanssa,
   sekä katsoo seuraavaa:
   
               (1)
            
            
               Venäjän federaation, jäljempänä ’Venäjä’, hallitus kielsi 7 päivänä elokuuta 2014 tiettyjen tuotteiden, kuten hedelmien ja vihannesten, tuonnin unionista Venäjälle. Tämä kielto aiheutti vakavan markkinahäiriöiden uhan, koska hinnat alenivat huomattavasti tärkeän vientikohteen yhtäkkiä kadotessa. Kyseistä kieltoa on jatkettu vuoden 2017 loppuun saakka. Näissä olosuhteissa markkinahäiriöiden uhka unionissa on edelleen todellinen tiettyjen tuotteiden, kuten omenien ja päärynöiden, osalta, ja olisi hyväksyttävä ja pantava täytäntöön riittävät toimenpiteet niin kauan, kun Venäjän tuontikielto on voimassa.
            
         
               (2)
            
            
               Tällainen markkinahäiriöiden uhka on erityisen vakava hedelmä- ja vihannesalalla, jolla huomattavat määrät helposti pilaantuvia tuotteita on perinteisesti viety Venäjälle. On osoittautunut vaikeaksi ohjata koko tuotantoa muihin tarkoituksiin. Näin ollen unionin markkinoilla vallitsee edelleen tilanne, jonka ratkaisemiseen asetuksen (EU) N:o 1308/2013 nojalla käytettävissä olevat tavanomaiset toimenpiteet eivät vaikuta riittävän.
            
         
               (3)
            
            
               Jotta estettäisiin vakavat ja pitkittyneet markkinahäiriöt, komission delegoiduissa asetuksissa (EU) N:o 913/2014 (2), (EU) N:o 932/2014 (3), (EU) N:o 1031/2014 (4), (EU) 2015/1369 (5) ja (EU) 2016/921 (6) säädettiin markkinoiltapoistoon, raakana korjaamiseen tai korjaamatta jättämiseen myönnettävän tuen enimmäismääristä Venäjälle perinteisesti suuntautuvan viennin perusteella laskettuna.
            
         
               (4)
            
            
               Delegoidussa asetuksessa (EU) 2016/921 todettiin myös, että kyseisessä asetuksessa säädetyn järjestelmän soveltamisalaan kuuluvia tuotteita, jotka aiemmin olisi viety Venäjälle, voidaan ohjata toisten jäsenvaltioiden markkinoille. Jäsenvaltioissa toimivat samojen tuotteiden tuottajat, jotka eivät perinteisesti ole vieneet tuotteitaan Venäjälle, saattaisivat sen vuoksi joutua kohtaamaan merkittäviä markkinahäiriöitä ja erityisesti hintojen laskua. Markkinoiden tasapainottamiseksi unionin väliaikainen taloudellinen tuki asetettiin sen vuoksi kaikkien jäsenvaltioiden tuottajien saataville yhden tai useamman mainitun asetuksen soveltamisalaan kuuluvan tuotteen osalta mutta kuitenkin siten, että kyseessä oleva määrä oli enintään 3 000 tonnia jäsenvaltiota kohden.
            
         
               (5)
            
            
               Jäsenvaltiot saattoivat edelleen päättää vapaasti, missä määrin ne haluavat käyttää myönnettyä 3 000 tonnin määrää. Jos ne päättivät jättää käyttämättä kyseisen määrän, niiden oli ilmoitettava komissiolle käyttämättä jääneistä määristä viimeistään 31 päivänä lokakuuta 2016.
            
         
               (6)
            
            
               Vuoden 2016 lokakuun 31 päivään mennessä Saksa, Tanska, Luxemburg, Slovakia, Slovenia, Itävalta ja Yhdistynyt kuningaskunta ilmoittivat virallisesti komissiolle, että ne olivat päättäneet jättää käyttämättä niille myönnetyn määrän tai osan siitä.
            
         
               (7)
            
            
               Sen vuoksi käyttämättömät määrät olisi jaettava uudelleen. Uudelleenjakamisen olisi tapahduttava avoimin, puolueettomin ja oikeudenmukaisin perustein. Tämä olisi varmistettava parhaiten käyttämällä uudelleenjakamisen perustana kunkin jäsenvaltion osuutta kokonaismäärästä, sellaisena kuin se on nykyisin jaettuna delegoidun asetuksen (EU) 2016/921 liitteessä I. Sen varmistamiseksi, että jäsenvaltiokohtaisesti jaettu määrä on vähintään 300 tonnia, jaettavia määriä olisi Kyproksen, Kroatian ja Portugalin osalta korotettava 85 tonnista 300 tonniin. Tämä on välttämätöntä, koska 85:tä tonnia pienempien määrien uudelleenjakamisesta aiheutuisi jäsenvaltioiden viranomaisille erityisesti tarkastuksiin liittyvää tarpeetonta hallinnollista rasitetta, eikä se myöskään vaikuttaisi merkittävästi tuottajien ja markkinoiden tilanteeseen.
            
         
               (8)
            
            
               Jotta voidaan varmistaa välitön vaikutus markkinoihin ja edistää hintojen vakautumista asianomaisissa jäsenvaltioissa, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä, ja sitä olisi sovellettava kyseisestä päivästä alkaen 30 päivään kesäkuuta 2017 asti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoitu asetus (EU) 2016/921 seuraavasti:
   
               1)
            
            
               Muutetaan 2 artikla seuraavasti:
               
                           a)
                        
                        
                           Korvataan 1 kohdan ensimmäinen alakohta seuraavasti:
                           ”Edellä 1 artiklan 1 kohdassa tarkoitettu tukitoimenpiteisiin myönnettävä unionin taloudellinen tuki asetetaan jäsenvaltioiden saataville liitteissä I ja V vahvistettujen tuotemäärien osalta.”
                        
                     
                           b)
                        
                        
                           Lisätään 5 kohta seuraavasti:
                           ”5.   Edellä 4 kohdassa tarkoitettujen ilmoitusten perusteella ilmoitetut käyttämättömät määrät jaetaan jäsenvaltioiden kesken liitteen V mukaisesti.
                           Liitteessä V vahvistetut uudelleen jaetut määrät lisätään 1 kohdan toisessa alakohdassa vahvistettuihin määriin.”
                        
                     
         
               2)
            
            
               Korvataan 3 artiklan ensimmäinen kohta seuraavasti:
               ”Jäsenvaltioiden on jaettava 2 artiklan 1 ja 5 kohdassa tarkoitetut määrät tuottajaorganisaatioille ja tuottajaorganisaatioihin kuulumattomille tuottajille hakujärjestyksessä.”
            
         
               3)
            
            
               Lisätään liite V, jonka teksti on tämän päätöksen liitteessä.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan päivästä, jona se julkaistaan Euroopan unionin virallisessa lehdessä, 30 päivään kesäkuuta 2017 asti.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission delegoitu asetus (EU) N:o 913/2014, annettu 21 päivänä elokuuta 2014, väliaikaisista poikkeuksellisista tukitoimenpiteistä persikoiden ja nektariinien tuottajille (EUVL L 248, 22.8.2014, s. 1).
   
      (3)  Komission delegoitu asetus (EU) N:o 932/2014, annettu 29 päivänä elokuuta 2014, hedelmien ja vihannesten tuottajille tilapäisesti myönnettävistä poikkeuksellisista tukitoimenpiteistä ja delegoidun asetuksen (EU) N:o 913/2014 muuttamisesta (EUVL L 259, 30.8.2014, s. 2).
   
      (4)  Komission delegoitu asetus (EU) N:o 1031/2014, annettu 29 päivänä syyskuuta 2014, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä (EUVL L 284, 30.9.2014, s. 22).
   
      (5)  Komission delegoitu asetus (EU) 2015/1369, annettu 7 päivänä elokuuta 2015, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä annetun delegoidun asetuksen (EU) N:o 1031/2014 muuttamisesta (EUVL L 211, 8.8.2015, s. 17).
   
      (6)  Komission delegoitu asetus (EU) 2016/921, annettu 10 päivänä kesäkuuta 2016, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä (EUVL L 154, 11.6.2016, s. 3).
   
      LIITE
      
         
            ”LIITE V
            
               2 artiklassa tarkoitetut jäsenvaltioille uudelleen jaetut tuotteiden määrät
            
            
                        Jäsenvaltiot
                     
                     
                        Uudelleen jaetut määrät
                        (tonnia)
                     
                  
                        Puola
                     
                     
                        7 720 
                     
                  
                        Espanja
                     
                     
                        3 015 
                     
                  
                        Belgia
                     
                     
                        2 385 
                     
                  
                        Kreikka
                     
                     
                        1 150 
                     
                  
                        Italia
                     
                     
                        1 080 
                     
                  
                        Alankomaat
                     
                     
                        1 065 
                     
                  
                        Ranska
                     
                     
                        365
                     
                  
                        Kypros
                     
                     
                        300
                     
                  
                        Kroatia
                     
                     
                        300
                     
                  
                        Portugali
                     
                     
                        300”